เอาล่ะดองจนได้ที่ ได้ฤกษ์รีวิวซักที ร้านนี้อยากมาตั้งนานแล้วแต่เพิ่งมีโอกาส เมื่อก่อนเป็นร้านเล็กๆอยู่ในซอยสุขุมวิท81พัทยาใต้ ทำเลอยู่หน้าวิไลวรรณอพาร์ทเม้นท์ เยื้องๆโรงเรียนนานาชาติ ปัจจุบันย้ายเข้าไปด้านในอยู่ริมสระน้ำ บรรยากาศดีมากๆ ทำร้านใหม่สไตล์ตู้คอนเทนเนอร์เก๋ไก๋มาก ส่วนอาหารก็ราคาสมน้ำสมเนื้อ ไม่ถูกไม่แพงเกินไป วันนี้มากับเพื่อนแค่2คนเลยสั่งเบาๆ ลองชิมก่อน
อิตาเลียนโซดาเสริฟมาในแก้วทรงหลอดไฟน่ารักเชียว ไม่เข้ากะหน้าตาคนสั่งเลย 555+ แก้วละ35บาทเท่านั้น ส่วนอาหารก็มีอกเป็ดอบซ้อสส้ม(180บาท) จานนี้ถือว่าเด็ด อกเป็ดเนื้อแน่นหอมกลิ่นรมควันอยู่ในปาก ส่วนซ๊อสส้มก็เปรี้ยวหวานตัดเลี่ยนได้ดี ส่วนอีกจานเป็นทีโบนสเต๊ก(160บาท) สั่งแบบมีเดียมมา รสชาติใช้ได้ จริงๆแอดชอบมีเดียมแร แต่จานนี้เพื่อนสั่ง ไว้คราวหน้าจะมาลองสเต๊กเนื้ออีกที ส่วนตัวชอบบรรยากาศร้าน ไม่น่าเชื่อว่าในซอยแอบๆจะมีร้านแบบนี้ รสชาติอาหารก็น่าพอใจ แนะนำให้มาลอง (ขอบคุณภาพเมนูจากเพจร้าน พอดีไม่ได้ถ่ายมา)